שאיוקזה

שאיוקזה (בהונגרית: Sajókaza) הוא כפר במחוז בורשוד-אבאוי-זמפלן שבצפון מזרח הונגריה.

כמו כפרים רבים באירופה גם אוכלוסיית שאיוקזה קטנה בעשרות השנים האחרונות מ-1,099 תושבים בשנת 1990 עד 964 תושבים בשנת 2022 (ירידה של כ-13%).

יהודי שאיוקזה
יהודים התיישבו במקום במחצית השנייה של המאה ה-18 ובקהילה פעלו חברה קדישא, אגודת נשים ובית קברות. בית כנסת נבנה בשנת 1932 והקהילה השתייכה לזרם האורתודוקסי.

בסוף שנת 1941 גויסו 40 גברים מהכפר לעבודות כפייה. הם נשלחו לחזית אוקראינה שבה לחם הצבא ההונגרי לצד הגרמנים, ושם הועסקו בבניית גשרים ובסלילת דרכים, רובם נספו.

באפריל 1944 רוכזו יהודי המקום ברחבת מכרות הפחם והוחזקו שבועיים תחת כיפת השמיים ואחר כך גורשו לגטו דיושג'ר משם שולחו למחנה ההשמדה אושוויץ.

לאחר המלחמה חזרו 28 יהודים וחידשו את חיי הקהילה ובגלל עוינות התושבים הלא יהודים עזבו בזה אחר זה, ובשנת 1957 כבר לא ישבו יהודים בכפר.

לקריאה נוספת
פנקס הקהילות הונגריה, עמוד 517–518
שאיו-קאזא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 402. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

קישורים חיצוניים

  
 נתוני הכפר באתר הלמ"ס ההונגרי

הערות שוליים

הונגריה: כפרים
קהילות יהודיות שהושמדו בשואה
מחוז בורשוד-אבאוי-זמפלן